2004-11-25, ouderdom 82
Skilderes, digteres, skryfster
Sheila Cussons (9 Augustus 1922 – 25 November 2004) was 'n Afrikaanse digteres. Benewens haar talent as skilderes en beeldende kunstenares, was sy een van die belangrikste digters in Afrikaans.
Sy is by die Morawiese sendingstasie naby Piketberg, Suid-Afrika, gebore. As student behaal sy 'n BA graad in skone kunste by die Universiteit van Natal in Pietermaritzburg. Die digter D.J. Opperman was haar vroeë mentor, en het haar beïnvloed om in Afrikaans te skryf eerder as Engels.
Tydens haar huwelik met C.J.M. Nienaber het hulle in Amsterdam gewoon. Na haar egskeiding, en 'n verblyf in Londen, het sy na Suid-Afrika teruggekeer. In 'n tweede huwelik, met Joan de Saladrigas, het sy na Barcelona verhuis. Twee seuns is uit die huwelik gebore. Sy keer na 21 jaar na Suid-Afrika terug, waar Joan haar by geleentheid besoek.
Sy het 'n langdurende korrespondensie met N.P. van Wyk Louw gevoer, wat hulle wedersyds as opbouend vir hul werk beskou het. Nietemin het sy haarself altyd in die eerste instansie as 'n beeldende kunstenares gesien, en as digteres daarnaas. Sy het 11 digbundels in haar leeftyd laat verskyn. Sy is die Ingrid Jonkerprys (1970), die Eugène Maraisprys (1971), die WA Hofmeyrpr